ერთ-ერთ შეკითხვაზე, რომელიც ბელარუსს და კონკრეტულად, პრეზიდენტ ლუკაშენკოს ეხებოდა, სვეტლანა ალექსიევიჩმა აღნიშნა: „დიქტატურა ცარიელ სივრცეში არ იბადება, ის იმდენად არის შესაძლებელი, რამდენადაც ადამიანები თავიანთი სიმამაცით თუ გაუბედაობით მისთვის სივრცეს ტოვებენ“. საქართველოს შესახებ კი ერთობ საინტერესო ფრაზა თქვა: „როცა გავიგე, რომ საქართველოში 3 მილიონზე მეტი მცხოვრებია, გამიკვირდა, რადგან სულ მეგონა, რომ საქართველო დიდი ქვეყანაა და იქ დაახლოებით 10 მილიონი კაცი ცხოვრობს. შესაძლოა იმიტომ, რომ ქართველები ყოველთვის მნიშვნელოვან, მოვლენებით სავსე და დატვირთულ გარემოს ქმნიან მათ ირგვლივ“.